ทีเอ็มบีเอาใจลูกจ้าง ปล่อยกู้แก้เงินชอร์ต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — “ทหารไทย” รุกตลาดบัญชีเงินเดือน เพิ่มสิทธิประโยชน์ให้เงินหมุนเวียนลูกจ้าง คิดดอกเบี้ยต่ำ 0.7%
นางกาญจนา โรจวทัญญู ผู้ช่วยกรรมการผู้จัดการใหญ่ ธนาคารทหารไทย เปิดเผยว่า ธนาคารได้เสนอบริการบัญชีเงินเดือน TMB 3D Salary ไปยังบริษัทต่างๆ เพื่อเป็นทางเลือกให้พนักงานที่เปิดบัญชีสามารถเบิกเงินสดได้ก่อนวันเงินเดือนออก สูงสุด 3 หมื่นบาท หรือ 1.5 เท่าของเงินเดือน 
หากพนักงานขาดเงินในช่วงที่เงินเดือนยังไม่ออก และต้องการกดเงินสดผ่านบัตรเดบิตก็สามารถทำได้ โดยวันที่เงินเดือนออกธนาคารจะหักเงินพร้อมดอกเบี้ยคิดเฉลี่ยวันละ 0.7% 
ยกตัวอย่างว่า หากพนักงานเงินเดือนออกวันที่ 30 แต่วันที่ 25 เกิดเงินขาดมือ 1,000 บาท ก็สามารถกดเงินจากบัตรเดบิตได้ พอถึงวันที่ 30 ธนาคารก็หักเงินต้นพร้อมดอกเบี้ยผ่านบัญชีเงินเดือน 
ปัจจุบันธนาคารมีบัญชีเงินเดือนต่อเดือน 2 หมื่นบัญชี ผลิตภัณฑ์นี้คาดว่าจะเพิ่มเป็นเดือนละ 2.53 หมื่นบัญชีปัจจุบันบริษัทขนาดใหญ่หลายแห่งเริ่มหันมาใช้บัญชีเงินเดือนมากกว่า 1 ธนาคาร และได้เป็นลูกค้าของธนาคารแล้ว เช่น บริษัท ชิน คอร์ปอเรชั่น , บริษัท โตโยต้า , บริษัท เอสซีจี และบริษัท เซ็นทรัล
สำหรับความแตกต่างบัญชีเงินเดือนของธนาคาร พนักงานสามารถเลือกได้ว่าจะเลือกสิทธิประโยชน์ 1 ใน 3 บริการที่ให้คือ “TMB Savings Care” ประกันอุบัติเหตุส่วนบุคคลคุ้มครองวงเงินสูงสุด 1 ล้านบาท “TMB No Worry” บัญชี และ “TMB No Fee” ยกเว้นค่าธรรมเนียมการใช้บริการสำหรับ 20 ธุรกรรมแรกที่ทำการกด จ่าย โอน ในแต่ละเดือน
นางกาญจนา กล่าวว่า ทางเลือกดังกล่าวยังไม่มีธนาคารใดทำในบัญชีเงินเดือน โดยเฉพาะ TMB No Worry ธนาคารจะให้วงเงินฉุกเฉิน 
นางกาญจนา กล่าวว่า ปัจจุบันส่วนแบ่งการตลาดบัญชีเงินเดือนของธนาคารอยู่ที่ 5% ส่วนใหญ่บริษัทยังผูกบัญชีเงินเดือนกับธนาคารขนาดใหญ่ 3 อันดับแรก โดยในอีก 5 ปีข้างหน้า ธนาคารตั้งเป้าเพิ่มส่วนแบ่งการตลาดบัญชีเงินเดือนเป็น 10%
ทั้งนี้บริษัทที่สนใจ และมีพนักงานมากกว่า 30 คน ธนาคารก็พร้อมเข้าไปลงระบบบัญชีเงินเดือนให้ ซึ่งเป็นระบบที่จัดทำขึ้นใหม่ นายจ้างไม่เกิดความยุ่งยาก และลูกจ้างก็มีทางเลือกในการเลือกใช้ธนาคารที่ตัวเองต้องการ
จากฐานบัญชีเงินเดือนที่ใช้ผ่านธนาคารทั้งหมด 8 แสนบัญชี